turjo4nis/wikipedia-bn-dump-20250701 huggingface dataset:
রোজি ইউনুস

রোজি বিনতি হাজি ইউনুস হলেন একজন মালয়েশীয় রাজনীতিবিদ,  যিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত আছেন। তিনি সারাওয়াক বিধানসভার বেকেনু আসনের বিধায়ক। তিনি বর্তমানে সারাওয়াক রাজ্যের নারী, পরিবার ও শৈশব উন্নয়ন বিষয়ক উপমন্ত্রী হিসেবে দায়িত্ব পালন করছেন।

জীবনী
রোজি ইউনুস মালয়া বিশ্ববিদ্যালয় থেকে স্নাতক ডিগ্রি লাভ করেছেন। তাছাড়া, তিনি ১৯৮০ সালে শিক্ষায় ডিপ্লোমা করেছেন।

২০০৬ সালে সারাওয়াত রাজ্যের বিধানসভা নির্বাচনে বেকেনু আসন থেকে তিনি বিধায়ক নির্বাচিত হন।
২০১১ সালে তিনি আবারো বেকেনু আসন থেকে সারাওয়াত রাজ্যের বিধানসভা নির্বাচনে দাঁড়ান। এবারো তিনি বিধায়ক হিসেবে নির্বাচিত হন। এবার তিনি সারাওয়াক রাজ্যের মন্ত্রিসভায় নারী, পরিবার ও শৈশব উন্নয়ন বিষয়ক উপমন্ত্রী হিসেবে নিযুক্ত হন। ২০১৪ সালে তিনি দল পরিবর্তন করেন। তিনি প্রগ্রেসিভ ডেমোক্রেটিক পার্টি থেকে ইউনাইটেড বুমিপুতেরা হেরিটেজ পার্টিতে যোগ দেন। ২০১৬ সালের সারাওয়াকের রাজ্যের বিধানসভা নির্বাচনে টানা তৃতীয়বারের মত তিনি বেকেনু থেকে নির্বাচিত হন।

সম্মাননা
 বেসামরিক প্রশাসন রৌপ্যপদক সারাওয়াক
 অর্ডার অব দ্য স্টার অব হর্নবিল  সারাওয়াক

তথ্যসূত্র

জীবিত ব্যক্তি
১৯৫৬-এ জন্ম
মালয় বিশ্ববিদ্যালয়ের প্রাক্তন শিক্ষার্থী
মালয় বংশোদ্ভূত মালয়েশীয় ব্যক্তি
বুশরা রহমান

বুশরা রহমান () একজন পাকিস্তানি রাজনীতিবিদ। তিনি ২০০২ থেকে ২০১৩ সাল পর্যন্ত পাকিস্তান জাতীয় সংসদ-এর সদস্য হিসাবে দায়িত্ব পালন করেন। ১৯৮৫ থেকে ১৯৯০ সাল পর্যন্ত তিনি পাঞ্জাবের প্রাদেশিক পরিষদ-এর সদস্য ছিলেন।

প্রারম্ভিক জীবন ও শিক্ষা
তিনি শিক্ষায় স্নাতক এবং কলায় স্নাতকোত্তর ডিগ্রি অর্জন করেছেন।

তিনি পেশায় একজন লেখক এবং সাহিত্য ক্ষেত্রে তার কৃতিত্বের জন্য পাকিস্তানের তৃতীয় সর্বোচ্চ বেসামরিক সম্মাননা সিতারা-ই-ইমতিয়াজে ভূষিত হয়েছেন।

রাজনৈতিক কর্মজীবন
তিনি পাকিস্তানের সাধারণ নির্বাচন, ১৯৮৫-এ পাঞ্জাবের প্রাদেশিক পরিষদ-এর সংরক্ষিত নারী আসন থেকে
সদস্য নির্বাচিত হন।

তিনি পাকিস্তানের সাধারণ নির্বাচন, ১৯৮৮-এ পাঞ্জাবের প্রাদেশিক পরিষদে সংরক্ষিত আসন থেকে পুনরায় সদস্য নির্বাচিত হন।

পাকিস্তানের সাধারণ নির্বাচন, ২০০২-এ পাঞ্জাব থেকে সংরক্ষিত আসনে তিনি পাকিস্তান মুসলিম লীগের (কিউ) প্রার্থী হিসেবে পাকিস্তান জাতীয় সংসদ-এর সদস্য নির্বাচিত হন। পাকিস্তানের সাধারণ নির্বাচন, ২০০৮-এ পাঞ্জাব থেকে সংরক্ষিত নারী আসনে তিনি পাকিস্তান মুসলিম লীগের প্রার্থী হিসেবে পাকিস্তান জাতীয় সংসদ-এর পুনরায় সদস্য নির্বাচিত হন।

উপন্যাস 
 আল্লাহ মিয়ান জি
 বাহিস্ত
 বারা য়ে রাস্ত
 বুত শিকান
 চান্দ সে নাহ খেলো
 ছাড়া ঘার
 চুপ
 এক আওয়ারা কি খাতির
 খুবসুরাত
 কিস মোড় পার মিলে হো
 লাজাওয়াল
 লালা সেহরাই
 লাগান
 পায়াসী
 শর্মীলি
 তেরে সাং দার কি তালাশ থি
 টুক টুক দীদাম টোকিও

তথ্যসূত্র

পাকিস্তানি নারী রাজনীতিবিদ
সিতারা-ই-ইমতিয়াজ প্রাপক
রাজনীতিতে পাকিস্তানি নারী
১৯৪৪-এ জন্ম
২০২২-এ মৃত্যু
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০০৮-২০১৩
ফাতিমাহ আব্দুল্লাহ

ফাতিমাহ আব্দুল্লাহ হলেন একজন মালয়েশীয় রাজনীতিবিদ, যিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত। তিনি সারাওয়াক বিধানসভায় দালাত আসন থেকে চারবার বিধায়ক নির্বাচিত হয়েছেন। বর্তমানে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।

জীবনী
১৯৫৭ সালের পহেলা ফেব্রুয়ারি ফাতিমাহ আব্দুল্লাহ মালয়েশিয়ার সারাওয়াক রাজ্যের দালাতের কাম্পুং তেহতে তিং সাই মিং নামে জন্মগ্রহণ করেন। তার বাবা ছিলেন চীনা বংশোদ্ভূত ও তার মা ছিলেন মালয় বংশোদ্ভূত। তিনি তার নানির কাছে ইসলামি পরিবেশে বেড়ে ওঠেন। তিনি আদি বাদোজামান তুয়াহর সাথে বিবাহবন্ধনে আবদ্ধ হয়েছেন, যিনি একজন সমাজকর্মী ও সারাওয়াক ইসলামিক কাউন্সিল অব এডুকেশনাল সার্ভিসেস ব্যুরোর পরিচালক। তাদের দুটি সন্তান আছে।

ফাতিমাহ আব্দুল্লাহ একজন শিক্ষাবিদ। তিনি কুয়ালালামপুরের সেকোলাহ কেবাংসান পুতেরি উইলাইয়াহতে প্রিন্সিপাল হিসেবে দায়িত্ব পালন করেছেন।

২০০১ সালে সারাওয়াক রাজ্যের বিধানসভা নির্বাচনে তিনি দালাত থেকে ইউনাইটেড বুমিপুতেরা হেরিটেজ পার্টির মনোনয়নে তিনি নির্বাচনে দাঁড়ান। তিনি ৭,৪৯৭ ভোট পেয়ে নির্বাচিত হন, যা ছিল প্রদত্ত ভোটের ৮৬.৭%।

২০০৬ সালের সারাওয়াক বিধানসভা নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১১ সালের সারাওয়াক বিধানসভা নির্বাচনে ৬,২৮৮ ভোট পেয়ে নির্বাচিত হন, যা ছিল প্রদত্ত ভোটের ৮০.১৭%।

২০১৬ সালের নির্বাচনে তিনি টানা চতুর্থবারের মত দালাত থেকে বিধায়ক নির্বাচিত হন। তিনি সেবার ৭,১০৭ ভোট পেয়েছিলেন, যা ছিল প্রদত্ত ভোটের ৯০.১৪%। ২০১১ সালের ২৮ সেপ্টেম্বর থেকে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।

সম্মাননা
 কমান্ডার অব দ্য অর্ডার অব দ্য স্টার অব হর্নবিল সারাওয়াক - দাতুক (২০১১)
 নাইট কমান্ডার অব দ্য অর্ডার অব দ্য স্টার অব সারাওয়াক - দাতো'শ্রী (২০১৭)

তথ্যসূত্র

জীবিত ব্যক্তি
১৯৫৭-এ জন্ম
মালয়েশীয় মুসলিম
সারাওয়াকের ব্যক্তি
২১শ শতাব্দীর মালয়েশীয় নারী রাজনীতিবিদ
হালিমা তায়ো আলাউ

হালিমা তায়ো আলাউ রাষ্ট্রপতি উমারু ইয়ার'আদুয়া-এর প্রশাসনের সময়ের একজন নাইজেরিয়ান স্থপতি এবং সাবেক পরিবেশ ও গৃহায়ন মন্ত্রী।

পটভূমি

হালিমা তায়ো আলাউ ১৯৫৬ সালের ৬ই ডিসেম্বর জন্মগ্রহণ করেন। তিনি ১৯৮১ সালে আহমাদু বেলো বিশ্ববিদ্যালয়, জারিয়া থেকে স্থাপত্য বিষয়ে এমএসসি ডিগ্রী অর্জন করেছেন। তিনি ১৯৮২ সালে কাওরা রাজ্যর সিভিল সার্ভিসে যোগ দেন।
তিনি আইলরিন, কাওরা রাজ্যর কাজ ও পরিবহন মন্ত্রণালয়ের একজন স্থায়ী সচিব হয়ে ওঠেন। তিনি আইলরিন বিশ্ববিদ্যালয় থেকে ২০০৩ সালে লোক প্রশাসনে মাস্টার্স ডিগ্রী অর্জন করেন।
২০০৫ থেকে জুলাই ২০০৬ পর্যন্ত তিনি নাইজেরিয়ার স্বাস্থ্য বিষয়ক ফেডারেল মন্ত্রী ছিলেন।

পরিবেশ ও গৃহায়ন মন্ত্রী

২৬ই জুলাই ২০০৭-এ রাষ্ট্রপতি উমারু ইয়ার'আদুয়া কর্তৃক হালিম তায়ো আলাউ পরিবেশ ও গৃহায়ন মন্ত্রী নিযুক্ত হন।
অক্টোবর ২৯, ২০০৮-এ মন্ত্রিসভায় উল্লেখযোগ্য রদবদলে তাকে মন্ত্রিসভা থেকে খারিজ করে দেওয়া হয়।
বরখাস্তে বলা হয়েছিল রাষ্ট্রপতি ও প্রগতিশীল পিপলস অ্যালায়েন্সের প্রতিনিধি চুকা ওডমের সাথে তার অবিরত তর্কের কারণে তাকে মন্ত্রিসভা থেকে খারিজ করে দেওয়া হয়েছে। 
১৭ই ডিসেম্বর ২০০৮-এ জন ওডিকে তার পদে নিযুক্ত করা হয়।

তথ্যসূত্র

নাইজেরিয়ার ফেডারেল মন্ত্রী
নাইজেরিয়ার স্বাস্থ্য মন্ত্রী
জীবিত ব্যক্তি
ইওরুবা স্থাপত্যবিদ
১৯৫৬-এ জন্ম
২১-শ শতকের নারী রাজনীতিবিদ
নাইজেরিয়া সরকারের নারী মন্ত্রী
অ্যান্থনি ম্যাকি

অ্যান্থনি ডুয়েন ম্যাকি (জন্ম সেপ্টেম্বর ২৩, ১৯৭৮) হলেন একজন মার্কিন অভিনেতা যিনি বিভিন্ন চলচ্চিত্র, টেলিভিশন ধারাবাহিক এবং ব্রডওয়ে ও অফ-ব্রডওয়ে নাটকে অভিনয় করেন। নাটকগুলির মধ্যে রয়েছে মা রেইনিস ব্ল্যাক বটম, ড্রায়নিং ক্রো, ম্যাকরিলি, অ্যা সোলজার্স প্লে এবং কার্ল হ্যানকক রুক্সের টক এবং টক-এর জন্য তিনি ২০০২ সালে একটি ওবি পুরস্কার অর্জন করেন।

২০০২ সালে, এমিনেম-এর অভিষেককৃত চলচ্চিত্র ৮ মাইল-এ অন্তর্ভুক্ত ছিলেন। ব্রাদার্স টু ব্রাদার্স-এ তার ভূমিকায় শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কারে মনোনীত হন। তার দ্বিতীয় মনোনয়ন ছিল দ্য হার্ট লকার-এ তার ভূমিকার জন্য ২০০৯ সালে শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কার।

তিনি মার্ভেল সিনেম্যাটিক ইউনিভার্সে ফ্যালকন হিসেবে তার ভূমিকার জন্য বিশ্বব্যাপী স্বীকৃতি লাভ করেন। তিনি এই ভূমিকায় ক্যাপ্টেন আমেরিকা: দ্য ফার্স্ট অ্যাভেঞ্জার্স (২০১৪) চলচ্চিত্রে আবির্ভাব হন এবং পরবর্তীতে অ্যাভেঞ্জার্স: এজ অব আলট্রন (২০১৫), অ্যান্ট-ম্যান (২০১৫), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এর পাশাপাশি আসন্ন ডিজনি+-একচ্ছত্র সীমিত ধারাবাহিক দ্য ফ্যালকন এন্ড দ্য উইন্টার সোলজার-এ অভিনয় করেন।

২০১৬ সালের মে মাসে, তিনি এইচবিও-এর টিভি চলচ্চিত্র অল দ্য ওয়ে-এ সহ-অভিনয় করেছেন এবং ২০২০ সালে নেটফ্লিক্সের আল্টার্ড কার্বন-এর দ্বিতীয় মৌসুমে আবির্ভূত হবেন।

তথ্যসূত্র

বহিঃসংযোগ 

 
 

১৯৭৮-এ জন্ম
২১শ শতাব্দীর মার্কিন অভিনেতা
আফ্রো-মার্কিন অভিনেতা
মার্কিন চলচ্চিত্র অভিনেতা
মার্কিন মঞ্চ অভিনেতা
জীবিত ব্যক্তি
মার্কিন টেলিভিশন অভিনেতা
মার্কিন ভিডিও গেম অভিনেতা
মার্কিন কণ্ঠাভিনেতা
২১শ শতাব্দীর আফ্রিকান-মার্কিন ব্যক্তি
২০শ শতাব্দীর আফ্রিকান-মার্কিন ব্যক্তি
হাজিগঞ্জ ডিগ্রী কলেজ

হাজীগঞ্জ ডিগ্রী কলেজ বাংলাদেশের চাঁদপুর জেলার একটি ঐতিহ্যবাহী শিক্ষাপ্রতিষ্ঠান।

অনুষদ ও বিভাগসমূহ 
এই শিক্ষা প্রতিষ্ঠানে ২ বছর মেয়াদী উচ্চ মাধ্যমিক শ্রেণী।

উচ্চ মাধ্যমিক শ্রেণি 

 মানবিক বিভাগ
 বিজ্ঞান বিভাগ
 ব্যবসায় শিক্ষা বিভাগ

তথ্যসূত্র 

চাঁদপুর জেলার মহাবিদ্যালয়
মেহমুদা আলী শাহ

মেহমুদা আহমেদ আলী শাহ হলেন একজন ভারতীয় শিক্ষাবিদ ও সমাজকর্মী, যিনি শ্রীনগরের সরকারি নারী কলেজের প্রিন্সিপাল ছিলেন। তিনি ইন্দিরা গান্ধীর ঘনিষ্ঠ সহচর ছিলেন এবং কাশ্মীরি নারীদের মাঝে শিক্ষা ও নারী ক্ষমতায়ন নিয়ে কাজ করে গিয়েছেন।

জীবনী
মেহমুদা আহমেদ আলী শাহ ১৯২০ সালে জন্মগ্রহণ করেন। তার বাবার নাম সৈয়দ আহমেদ আলী শাহ ও মায়ের নাম দুলহান বেগম। তার বাবা তৎকালীন দেশীয় রাজ্য কাশ্মীরের ফরেস্ট রেঞ্জ অফিসার ছিলেন। মেহমুদা আলী শাহ স্থানীয় মিশনারি বালিকা বিদ্যালয়ে (বর্তমান: ম্যালিনসন বালিকা বিদ্যালয়) দশম শ্রেণী পর্যন্ত পড়েছিলেন। তিনি  তার বাবা মায়ের একমাত্র কন্যাসন্তান। তার এক ভাই নাসের আহমেদ পরবর্তী জীবনে মেডিকেল কলেজ প্রিন্সিপ্যাল হয়েছিলে লন, আরেক ভাই সৈয়দ আহমেদ শাহ হয়েছিলেন ডেপুটি ইন্সপেক্টর জেনারেল এবং অন্য ভাই জমির আহমেদ হয়েছিলেন সেশন জাজ।

মেহমুদা আলী শাহ তৎকালীন ব্রিটিশ ভারতের লাহোরের পাঞ্জাব বিশ্ববিদ্যালয় থেকে বিএ, বিএড ও এমএ ডিগ্রি লাভ করেন। তিনি লাহোরের পাঞ্জাব বিশ্ববিদ্যালয় থেকে প্রথম নারী হিসেবে স্নাতকোত্তর ডিগ্রি লাভ করেন। তিনি যুক্তরাজ্যের লিডস থেকে স্নাতকোত্তর পরবর্তী ডিপ্লোমা কোর্সও করেছিলেন।

আল্লামা ইকবালের উপদেশে তিনি শ্রীনগর ফিরে আসেন এবং সেখানকার  মাইসুমার একটি বিদ্যালয়ে শিক্ষকতা শুরু করেন। পরবর্তীকালে কাশ্মীরের তৎকালীন মহারাজা বারামুল্লায় একটি বিদ্যালয় খুললে, তিনি সেখানে প্রধান শিক্ষিকা হিসেবে নিযুক্ত হন। তিনি ১৯৫৪ সালে শ্রীনগরের সরকারি নারী কলেজে যোগদানের পূর্বে সেখানে কর্মরত ছিলেন। তিনি প্রধান শিক্ষিকা ও অধ্যক্ষ থাকাকালীন সময়ে নারীদের মাঝে শিক্ষার প্রসারে কাজ করেছেন। এছাড়াও শ্রীনগরে দ্বিতীয় নারী কলেজ প্রতিষ্ঠায় কাজ করেছেন। তিনি তার কলেজে সহশিক্ষার প্রসারেও কাজ করেছেন। ১৯৭৫ সালে তিনি চাকরি ছেড়ে দেন এবং ইন্দিরা গান্ধীর প্রভাবে দিল্লিতে ভারতীয় জাতীয় কংগ্রেসের রাজনীতির সাথে যুক্ত হন। তিনি দলটির সেক্রেটারি হিসেবে দায়িত্ব পালন করেন। ১৯৮৪ সালে ইন্দিরা গান্ধীর মৃত্যুর পর তিনি জম্মু ও কাশ্মীরে ফিরে আসেন। তিনি দিল্লি থেকে ফিরে আসলেও দলে তার সদস্যপদ বহাল রেখেছিলেন। তিনি জম্মু ও কাশ্মীর বিধানসভার সদস্য হিসেবে ১৯৮৭ সাল থেকে ১৯৯০ সাল পর্যন্ত দায়িত্ব পালন করেন।

সম্মাননা 
ভারত সরকার ২০০৬ সালে ভারতের শিক্ষাক্ষেত্রে অবদান রাখার জন্য তাকে পদ্মশ্রী পুরস্কারে ভূষিত করে। ২০১২ সালে তার প্রাক্তন শিক্ষা প্রতিষ্ঠান ম্যালিনসন বালিকা বিদ্যালয় তাকে  মোস্ট আউটস্ট্যান্ডিং স্টুডেন্ট অব দ্য সেঞ্চুরি খেতাবে ভূষিত করে।

মৃত্যু
মেহমুদা আহমেদ আলী নিজের ইচ্ছাতেই অবিবাহিতা ছিলেন। ২০১৪ সালের ১১ মার্চ তিনি মৃত্যুবরণ করেন। তার মৃত্যুর পর তাকে শ্রীনগরের মাল্টেং গোরস্তানে দাফন করা হয়।

তথ্যসূত্র

১৯২০-এ জন্ম
২০১৪-এ মৃত্যু
কাশ্মীরি রাজনীতিবিদ
২০শ শতাব্দীর নারী শিক্ষাবিদ
সাহিত্য ও শিক্ষায় পদ্মশ্রী প্রাপক
ভারতীয় সমাজকর্মী
পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
শ্রীনগরের ব্যক্তি
জম্মু ও কাশ্মীর বিধানসভার সদস্য ১৯৮৭-১৯৯৬
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় নারী বিজ্ঞানী
জম্মু ও কাশ্মীর বিধানসভার নারী সদস্য
মিশরীয় পাউন্ড

মিশরীয় পাউন্ড (  ; প্রতীক: E£, L.E. ; কোড: EGP) হল মিশরের মুদ্রা। ইহার ভগ্নাংশ হলো পিয়াস্ট্রি বা ইরশ্ ( ; বহুবচন  )  ও মিলিম (  ; )। পিয়াস্ট্রি এর মূল্যমান— £১ সমান ১০০ pt. (পিয়াস্ট্রি) ও মিলিম এর মূল্যমান— £১ সমান ১,০০০ মিলিম।

মিশরীয় পাউন্ড প্রায়শই LE বা L.E. হিসাবে সংক্ষেপিত, যার অর্থ livre égyptienne (ফরাসি ভাষায় মিশরীয় পাউন্ড)। ইন্টারনেটে সাধারণত £E বা E£ ব্যবহৃত হয়।

ধাতব মুদ্রা

কাগুজে মুদ্রা

আরও দেখুন

তথ্যসূত্র

গ্রন্থপঞ্জি

বহিঃসংযোগ 

 মিশর কেন্দ্রীয় ব্যাংক
 মিশরের ঐতিহাসিক ও বর্তমান ব্যাংকনোট সমূহ
 মিশরীয় টাকা সম্পর্কে তথ্য

আফ্রিকার মুদ্রা
এশিয়ার মুদ্রা
প্রচলিত মুদ্রা
মিশরের অর্থনীতি
১৮৩৪-এ প্রবর্তিত মুদ্রা
রেতনো মারসুদী

রেতনো লেসতারি প্রিয়ানসারি মারসুদী (জন্ম ২৭ নভেম্বর ১৯৬২) হচ্ছেন ইন্দোনেশিয়ার একজন রাষ্ট্রদূত এবং  বর্তমান মন্ত্রীসভায় ইন্দোনেশিয়ার পররাষ্ট্রমন্ত্রী হিসেবে দায়িত্ব পালন করছেন। তিনি এই পদে নিযুক্ত প্রথম মহিলা মন্ত্রী। ২০১২ থেকে ২০১৪ সাল পর্যন্ত তিনি নেদারল্যান্ডস -এ ইন্দোনেশিয়ার রাষ্ট্রদূত এবং ২০০৫ থেকে ২০০৮ সাল পর্যন্ত আইসল্যান্ড এবং নরওয়ে-এ ইন্দোনেশিয়ার রাষ্ট্রদূত হিসেবে নিযুক্ত ছিলেন।

প্রারম্ভের জীবন
মারসুদী সামরাং-এ জন্মেগ্রহণ করেছেন, এসএমএ ৩ সামারাং থেকে তিনি স্নাতক হন এবং আন্তর্জাতিক সম্পর্কে তার পড়ালেখা অব্যাহত রাখেন এবং ১৯৮৫-এ , গাদজাহ মাদা বিশ্ববিদ্যালয় থেকে পাশ করেন। হ্যাগ ইউনিভার্সিটি অফ আপ্লাইড সাইন্স থেকে ইন্টারন্যাশনাল ইউরোপীয় আইন ও নীতিমালায় মাস্টার্স ডিগ্রি অর্জন করেনন এবং তারপর নেদারল্যান্ড ইনস্টিটিউট অফ ইন্টারন্যাশনাল রিলেশনস ক্লিংজেন্ডেল থেকে পররাষ্ট্র মন্ত্রণালয়ের প্রশিক্ষণ কর্মসূচি গ্রহণ করেন।

কর্মজীবন
রেতনো বিশ্ববিদ্যালয়ের পরে পররাষ্ট্র মন্ত্রণালয়ে যোগ দেন। ১৯৯৭ থেকে ২০০১ এর মধ্যে, নেদারল্যান্ডসের হেগের ইন্দোনেশিয়ার দূতাবাসে মারসুদী অর্থনৈতিক বিষয়ক প্রথম সচিব হিসাবে দায়িত্ব পালন করেন। ২০০১-এ, তিনি ইউরোপ ও আমেরিকা বিষয়ক পরিচালক হিসাবে নিযুক্ত হন। ২০০৩ সালে মারসুদী পশ্চিম ইউরোপ বিষয়ক পরিচালক পদে উন্নীত হন।

২০০৫-এ, তিনি নরওয়ে এবং আইসল্যান্ড-এ ইন্দোনেশিয় রাষ্ট্রদূত নিযুক্ত হন। তার কর্মজীবনের সময়ে, তিনি ২০১১ সালের ডিসেম্বরে রয়্যাল নরওয়েজিয়ান অর্ডার অফ মেরিট ভূষিত হন, প্রথম ইন্দোনেশিয়ান হিসেবে তিনি এই পুরস্কার লাভ করেন। তিনি অল্প সময়ের মধ্যে ওসলো বিশ্ববিদ্যালয়-এর মানবাধিকার বিষয়ে গবেষণা করেছিলেন। মারসুদি জাকার্তা ফিরে এসে ইউরোপীয় ও আমেরিকান বিষয়ক মহাপরিচালক নিযুক্ত হন।

২০১২ সালে নেদারল্যান্ডসে ইন্দোনেশিয়ার রাষ্ট্রদূত হিসেবে মারসুদীকে নিযুক্ত করা হয়। তিনি ইইউ, এএসইএম, এবং ফোরাম অফ ইস্ট এশিয়া-ল্যাটিন আমেরিকা কোঅপারেশন -এর বিভিন্ন বহুপাক্ষিক ও দ্বিপক্ষীয় আলোচনা পরিচালনা করেছেন। ২৭ অক্টোবর ২০১৪-এ, ইন্দোনেশিয়ার রাষ্ট্রপতি জোকো উইদোদো তাকে মন্ত্রীসভায় পররাষ্ট্র মন্ত্রী হিসেবে নিয়োগ দেন।

সম্মননা
  গ্র্যান্ড ক্রস অফ দ্য রয়েল নরওয়েজিয়ান অর্ডার অফ মেরিট (২০১১)
  গ্র্যান্ড ক্রস অফ অর্ডার অফ দৌ সান অফ পেরু (২০১৮)

তথ্যসূত্র

বহিঃসংযোগ

১৯৬২-এ জন্ম
জীবিত ব্যক্তি
ইন্দোনেশিয়ার পররাষ্ট্রমন্ত্রী
নেদারল্যান্ডসে ইন্দোনেশিয়ার রাষ্ট্রদূত
আইসল্যান্ডে ইন্দোনেশিয়ার রাষ্ট্রদূত
নরওয়েতে ইন্দোনেশিয়ার রাষ্ট্রদূত
নারী পররাষ্ট্রমন্ত্রী
ইন্দোনেশীয় নারী কূটনীতিবিদ
ইন্দোনেশিয়ার নারী মন্ত্রী
গাদজাহ মাদা বিশ্ববিদ্যালয়ের প্রাক্তন শিক্ষার্থী
নারী রাষ্ট্রদূত
জাভানীয় ব্যক্তি
সেমারাং-এর ব্যক্তি
ইন্দোনেশীয় মুসলিম
অ্যান্ড হু উইল মেক দ্য চাপাতিজ?

অ্যান্ড হু উইল মেক দ্য চাপাতিজ? হল ১৯৯৮ সালে প্রকাশিত একটি বই, যা ভারতের মহারাষ্ট্র রাজ্যের বারোটি নারী পঞ্চায়েতকে উপজীব্য করে লিখিত হয়েছে। বইটির লিখিত হয়েছে মীনাক্ষা শেদ্দে, শর্মিলা জোশি ও বিশাখা দত্তের প্রতিবেদনের উপর ভিত্তি করে। বিশাখা দত্ত নিজে বইটি সম্পাদনা করেছেন। বইটির দ্বিতীয় সংস্করণ ২০০১ সালে প্রকাশিত হয়। বইটিকে ভারতীয় গ্রাম্য রাজনীতিতে নারীদের অংশগ্রহণের বিশদ বিবরণ বলে বলা হয়ে থাকে।

বিষয়বস্তু 
বইটিতে ভারতের ৯ টি গ্রামের ১২ টি পঞ্চায়েতের সদস্য হিসেবে কাজ করা নারীদের সাক্ষাৎকার অন্তর্ভুক্ত করা হয়েছে। সে সব পঞ্চায়েতগুলো বিভিন্ন সময়ে যাত্রা শুরু করেছিল (এসব পঞ্চায়েতের অধিকাংশই বর্তমানে আর চালু নেই)। বইটিতে স্থানীয় সরকারে নারীদের অংশগ্রহণ ও অংশগ্রহণের প্রভাবে তাদের জীবনে আসা পরিবর্তনের কাহিনি বর্ণিত আছে।

১২ টি পঞ্চায়েতের মাঝে সবচেয়ে প্রাচীন হল পুনের নিম্বুত গ্রামের এক পঞ্চায়েত। ১৯৬৩ সাল থেকে ১৯৬৮ সাল পর্যন্ত বইটি সেই পঞ্চায়েতে নারীদের অংশগ্রহণের কথা বর্ণিত আছে বইটিতে, যখন ভারতীয় পঞ্চায়েতে নারীদের জন্য সংরক্ষিত আসন ছিল না। আবার, বইটিতে বই প্রকাশকালীন সময়ে সচল থাকা ব্রহ্মনগর ও ভেন্দে খুর্দ গ্রামের পঞ্চায়েতে নারীদের অংশগ্রহণের কথা বর্ণিত আছে।

পুরস্কার 
২০০৮ সালে বইটি হোখস্টাডট পুরস্কারে ভূষিত হয়।

তথ্যসূত্র 

রাজনৈতিক বই
নারী সম্পর্কিত বই
ভারতীয় অ-কল্পকাহিনী বই
রাজনীতিতে ভারতীয় নারী
২০শ শতাব্দীর ভারতীয় বই
শুভ্রা মুখোপাধ্যায়

শুভ্রা মুখোপাধ্যায় বা শুভ্রা মুখার্জি (১৯৪০-২০১৫) হলেন ভারতের সাবেক ফার্স্ট লেডি, যিনি ২০১২ সাল থেকে ২০১৫ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন।

জীবনী
শুভ্রা মুখার্জি ১৯৪০ সালের ১৭ সেপ্টেম্বরে ব্রিটিশ ভারতের যশোর জেলায় (বর্তমানে বাংলাদেশের নড়াইল জেলায়) জন্মগ্রহণ করেন। দশ বছর বয়সে তিনি কলকাতায় পাড়ি জমান। ১৯৫৭ সালের ১৩ জুলাই তিনি প্রণব মুখার্জির সাথে বিবাহবন্ধনে আবদ্ধ হন। তাদের দুই ছেলে ও এক মেয়ে আছে।

শুভ্রা মুখার্জি ইতিহাস ও রাষ্ট্রবিজ্ঞানের উপর দুবার স্নাতকোত্তর ডিগ্রি অর্জন করেন। সত্তরের দশকের শুরুর দিকে তিনি পশ্চিম মেদিনীপুরে ইতিহাস ও ইংরেজি ব্যাকরণ পড়াতেন।

শুভ্রা মুখার্জি রবীন্দ্রসঙ্গীত গাইতেন। তিনি ভারত ও ভারতের বাইরের বিভিন্ন দেশে তার নৃত্যনাট্য পরিবেশন করেছেন। তিনি গীতাঞ্জলি গোষ্ঠীর সদস্য ছিলেন, যার উদ্দেশ্য ছিল  রবীন্দ্রনাথ ঠাকুরের দর্শন সঙ্গীত ও নৃত্যের মাধ্যমে ছড়িয়ে দেওয়া। দলটি তালকাটোরা রোডে তার বাসায় অনুশীলন করত। তার থেকে তার গুণ তার মেয়ে শর্মিষ্ঠা মুখার্জির মাঝেও গিয়েছে। তিনি মাঝে মাঝে তার মেয়ের সাথে নৃত্য পরিবেশন করতেন। শুভ্রা মুখার্জি একজন চিত্রশিল্পীও ছিলেন যিনি একক ও দলীয় চিত্র প্রদর্শনীতে অংশ নিয়েছেন।

শুভ্রা মুখার্জি ইন্দিরা গান্ধীকে নিয়ে  চোখের আলোয় নামের একটি বই রচনা করেছেন। এছাড়াও, তার চীনভ্রমণ নিয়ে তিনি চেনা অচেনায় চীন শিরোনামের একটি বই রচনা করেন। তিনি কুমার শানুকে সহায়তা করতেন এবং তার বিভিন্ন রবীন্দ্রসঙ্গীত ও ভজন অ্যালবাম প্রকাশ করেছেন।

মৃত্যু 
শুভ্রা মুখার্জি ২০১৫ সালের ১৮ আগস্ট ৭৪ বছর বয়সে নয়াদিল্লির এক হাসপাতালে মৃত্যুবরণ করেন। তিনি শ্বাসযন্ত্রের সমস্যায় ভুগছিলেন এবং হৃদযন্ত্রের সমস্যায় হাসপাতালে ভর্তি হয়েছিলেন।

ভারতের প্রধানমন্ত্রী নরেন্দ্র মোদি তার মৃত্যুর পর বলেছিলেন,
"... (তিনি) শিল্প, সংস্কৃতি ও সঙ্গীত প্রেমী হিসেবে সর্বদা স্মরিত হবেন। তার ব্যক্তিত্ব যে কাউকে আকর্ষণ করত।" শুভ্রা মুখার্জির সুহৃদ, বাংলাদেশের প্রধানমন্ত্রী শেখ হাসিনা তার শেষকৃত্য অনুষ্ঠানে যোগ দিয়েছিলেন। শেখ হাসিনা তার সম্পর্কে বলেন,  "তার মৃত্যুতে বাংলাদেশ একজন ভালো বন্ধু ও শুভাকাঙ্ক্ষী হারাল।"

তথ্যসূত্র

১৯৪০-এ জন্ম
২০১৫-এ মৃত্যু
জাতীয় নেতাদের দাম্পত্য সঙ্গী
পশ্চিমবঙ্গের নারী সঙ্গীতজ্ঞ
কলকাতার সঙ্গীতশিল্পী
ভারতের ফার্স্ট লেডি ও জেন্টলম্যান
যশোর জেলার ব্যক্তি
ভারতীয় ধ্রুপদী গায়িকা
২০শ শতাব্দীর ভারতীয় গায়ক
২০শ শতাব্দীর ভারতীয় গায়িকা
পশ্চিমবঙ্গের রাজনীতিতে নারী
কলকাতার রাজনীতিবিদ
নাফসিয়া মবি

এন্ডি নাফসিয়া ওয়ালিনোনো মবি (জন্ম ১৪ জুলাই ১৯৪০) হচ্ছেন একজন ইন্দোনেশিয়ার রাজনীতিবিদ এবং চিকিৎসক। তিনি ১৪ জুন ২০১২ থেকে ২০ অক্টোবর ২০১৪ পর্যন্ত ইন্দোনেশিয়ার প্রজাতন্ত্রের স্বাস্থ্য মন্ত্রী হিসেবে দায়িত্ব পালন করেন। ডাঃ মবি বর্তমানে এশিয়া প্যাসিফিক লিডার ম্যালেরিয়া অ্যালায়েন্স-এর (এপিএলএমএ) নেতাদের দূত হিসাবে কাজ করছেন।

কর্মজীবন
নাফসিয়া মবি হচ্ছেন একজন শিশু বিশেষজ্ঞ যিনি ১৯৯০ সালে বেলজিয়ামের ট্রপিক্যাল মেডিসিন এন্টওয়ার্প ইনস্টিটিউটের জনস্বাস্থ্যের উপর মাস্টার্স  ডিগ্রী লাভ করেন। এবং ১৯৯০-১৯৯১ সালে মার্কিন যুক্তরাষ্ট্রের ক্যামব্রিজের হার্ভার্ড বিশ্ববিদ্যালয়ে আন্তর্জাতিক স্বাস্থ্যের টাকেমি প্রোগ্রামের গবেষক হয়ে ওঠেন। ১৯৭৮ সালে স্বাস্থ্য খাতে মবি জড়িত হন, তিনি এবং তার স্বামী , আলয়েসিয়াস বেনেডিক্টাস মবি যিনি পূর্ব নুসা টেঙ্গারার গভর্নর হিসাবে দায়িত্ব পালন করেন, সেখানের জনগণের স্বাস্থ্য ও কল্যাণে কাজ করেন। 

তিনি এইআইভি/এইডস এর ব্যাপক প্রচারের কারণে পরিচিত। ২০০৪ সালে "সেনানি কমিটমেন্ট" প্রতিষ্ঠা করেন যেটি এডস প্রতিরোধের জন্য সরকারের একটি মাইলফলক প্রতিশ্রুতি হয়ে ওঠে। তিনি মানবাধিকারের ক্ষেত্রে সক্রিয়ভাবে জড়িত থাকার জন্য পরিচিত এবং জাতিসংঘের শিশু অধিকার কমিটির প্রধান ছিলেন। সরকারে, ১৯৮২-১৯৮৭ সালে তিনি পিপলস কনসালটেন্ট অ্যাসেম্বলি-এর সদস্য ছিলেন। ২০০৬ সাল থেকে, নাফসিয়া জাতীয় এইডস কমিশনের নির্বাহী সচিব এবং নারীর জাতীয় কমিশনের ভাইস চেয়ারম্যান হিসাবে দায়িত্ব পালন করেন।

জুন ১৩, ২০১২-এ, মবি রাষ্ট্রপতি সুসিলো বামবাং ইয়ুধনো কর্তৃক স্বাস্থ্য মন্ত্রী নিযুক্ত হন, মে ২, ২০১২-এ পূর্বের মন্ত্রী এন্ডং রাহায়ু সিদ্দীনিংহিস ফুসফুসের ক্যান্সারে মারা যাওয়ার পর। তার নিয়োগের পর থেকে এই মন্ত্রণালয়টি নারী মন্ত্রীদের দ্বারা পরপর পরিচালিত হচ্ছে। মবি সবচেয়ে বেশি বয়সে মন্ত্রণালয় পরিচালনা করেছেন, ৭১ বছর বয়সেও স্বাস্থ্য মন্ত্রী ছিলেন।

তথ্যসূত্র

বহিঃসংযোগ
 Ministry of Health, Republic of Indonesia 

১৯৪০-এ জন্ম
Politicians from South Sulawesi
Government ministers of Indonesia
Indonesian pediatricians
Women in Jakarta politics
ইন্দোনেশিয়া বিশ্ববিদ্যালয়ের প্রাক্তন শিক্ষার্থী
Health ministers of Indonesia
Indonesian Roman Catholics
এইচআইভি/এইডস কর্মী
জীবিত ব্যক্তি
Women government ministers of Indonesia
Women physicians
২১শ শতাব্দীর নারী রাজনীতিবিদ
১৯৪১-এ জন্ম
ইন্দোনেশীয় রোমান ক্যাথলিক
ইসলাম থেকে রোমান ক্যাথলিক ধর্মে ধর্মান্তরিত
ইন্দোনেশীয় প্রাক্তন মুসলিম
ঊষা নারায়ণন

ঊষা নারায়ণ (জন্ম তিন্ত তিন্ত, ) হলেন ভারতের সাবেক ফার্স্ট লেডি, যিনি ১৯৯৭ সাল থেকে ২০০২ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন। তিনি নারীদের উন্নয়নে কাজ করেছেন।

জীবনী 
তিনি ১৯২৩ সালে বার্মার ইয়ামেথিনে ১৯২৩ সালে জন্মগ্রহণ করেন। তিনি রেঙ্গুন বিশ্ববিদ্যালয় থেকে স্নাতক হয়েছেন। তারপর, তিনি বর্মী ভাষা ও সাহিত্যের প্রভাষক হিসেবে যাত্রা শুরু করেন। তিনি এরপর দিল্লি থেকে স্নাতকোত্তর ডিগ্রি লাভ করেন।

রেঙ্গুনে থাকাকালীন সময়ে কে. আর. নারায়ণনের সাথে তার পরিচয় হয়। তার ১৯৫১ সালের ৮ জুন বিবাহবন্ধনে আবদ্ধ হন। তাদের বিয়েতে ভারতের তৎকালীন প্রধানমন্ত্রী জওহরলাল নেহেরুর অনুমতি লেগেছিল কেননা, কে. আর. নারায়ণন তখন ইন্ডিয়ান ফরেন সার্ভিসে কর্মরত ছিলেন আর তিন্ত তিন্ত ছিলেন বিদেশিনী। বিয়ের পর তিনি তার নাম পরিবর্তন করে 'ঊষা নারায়ণন' রাখেন ও ভারতীয় নাগরিকত্ব গ্রহণ করেন।

তাদের চিত্রা নারায়ণন ও অমৃতা নারায়ণ নামে দুই মেয়ে ছিল। চিত্রা নারায়ণন সুইজারল্যান্ড, লিশটেনস্টাইন ও দ্য হলি সিতে ভারতীয় রাষ্ট্রদূত হিসেবে দায়িত্ব পালন করেছেন।

মৃত্যু 
২০০৮ সালের ২৪ জানুয়ারি তিনি দিল্লির একটি হাসপাতালে মৃত্যুবরণ করেন।

তথ্যসূত্র 

১৯২৩-এ জন্ম
২০০৮-এ মৃত্যু
জাতীয় নেতাদের দাম্পত্য সঙ্গী
বর্মী বংশোদ্ভূত ভারতীয় ব্যক্তি
১৯২২-এ জন্ম
ভারতের ফার্স্ট লেডি ও জেন্টলম্যান
ইয়াংগুন বিশ্ববিদ্যালয়ের প্রাক্তন শিক্ষার্থী
ভারতীয় সমাজকর্মী
ভারতীয় নারী অনুবাদক
ভারতে বার্মিজ অভিবাসী
ভারতের নাগরিকীকৃত নাগরিক
ক্যাটরিন আবেল

ক্যাটরিন লুইস আবেল (জন্ম ২৮ জুন ১৯৯০) ডেনমার্ক মহিলা ফুটবল দলের গোলরক্ষক যিনি ডেনমার্কের এলিট বিভাগের ব্রোন্ডি আইএফ দলের হয়ে খেলেন। ২০১৫ সালে, তিনি ডেনমার্কের জাতীয় মহিলা দলের জন্য তার প্রথম কাপ জিতেন।

ক্লাব ক্যারিয়ার
ভার্দে আইএফ এর হয়ে সব ধরনে প্রতিযোগিতায় হাবল ৭৮টি ম্যাচ খেলেছেন। তিনি তাসট্রুপ এফসি যোগ দিয়েছেলেন, কিন্তু ক্লাবটি ২০১৩ সালের ডিসেম্বরে এলিট ডিভিশন থেকে দলটি বের হয়ে গেলে তিনি মুক্ত হয়ে যান। জানুয়ারী ২০১৪ এ হাবল ব্রেন্ড্বি আইএফ-এর সাথে প্রশিক্ষণ শুরু করেন এবং ক্লাবের সাথে এক বছরের চুক্তিতে সম্মত হন।

আন্তর্জাতিক ক্যারিয়ার
উয়েফা উইমেন ইউরো ২০১৩ এ জাতীয় দলের হয়ে খেলার জন্য আবেলকে আমন্ত্রণ জানানো হয়। ২০১৫ সালের জানুয়ারিতে ডেনমার্কের হয়ে তার আন্তর্জাতিক ফুটবলে অভিষেক ঘটে, তুরস্কের বেল্কে নিউজিল্যান্ডের বিপক্ষে ম্যাচের দ্বিতীয়ার্ধে খেলতে নামেন তিন এবং ম্যাচে তারা  ৩-২ গোলে পরাজিত হন।

তথ্যসূত্র

বহিঃসংযোগ
Profile at Danish Football Association 

১৯৯০-এ জন্ম
জীবিত ব্যক্তি
ডেনীয় মহিলা ফুটবলার
মহিলা ফুটবল গোলরক্ষক
বেগম আবিদা আহমেদ

বেগম আবিদা আহমেদ (১৭ জুলাই ১৯২৩ – ৭ ডিসেম্বর ২০০৩) হলেন একজন ভারতীয় রাজনীতিবিদ যিনি ১৯৭৪ সাল থেকে ১৯৭৭ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন। তিনি ভারতের পঞ্চম রাষ্ট্রপতি ফখরুদ্দিন আলি আহমেদের স্ত্রী। তিনি ১৯৮০ ও ১৯৮৪ সালে উত্তরপ্রদেশের বারেইলি থেকে লোকসভা সদস্য নির্বাচিত হয়েছিলেন।

জীবনী
বেগম আবিদা আহমেদ ১৯২৩ সালের ১৭ জুলাই জন্মগ্রহণ করেন। তিনি আলিগড় মহিলা কলেজ ও আলিগড় মুসলিম বিশ্ববিদ্যালয়ে পড়াশোনা করেছেন।

তিনি গডস গ্রেস স্কুল প্রতিষ্ঠা করেছেন। ১৯৭৪ সালে তিনি হামসাব নাট্যদল নামের একটি উর্দু নাট্যদল প্রতিষ্ঠা করেন। তিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুবার উত্তরপ্রদেশের বারেইলি থেকে ভারতীয় জাতীয় কংগ্রেসের মনোনয়নে লোকসভা সদস্য নির্বাচিত হয়েছিলেন।

মৃত্যু
বেগম আবিদা আহমেদ ২০০৩ সালের ডিসেম্বর মাসের ৭ তারিখে মৃত্যুবরণ করেন। মৃত্যুকালে তার বয়স হয়েছিল আশি বছর।

তথ্যসূত্র

১৯২৩-এ জন্ম
২০০৩-এ মৃত্যু
উত্তরপ্রদেশের ভারতীয় জাতীয় কংগ্রেসের রাজনীতিবিদ
উত্তরপ্রদেশের নারী সংসদ সদস্য
২০শ শতাব্দীর ভারতীয় মুসলিম
সপ্তম লোকসভার সদস্য
অষ্টম লোকসভার সদস্য
আলিগড় মুসলিম বিশ্ববিদ্যালয়ের প্রাক্তন শিক্ষার্থী
ভারতের ফার্স্ট লেডি ও জেন্টলম্যান
বেরেলির ব্যক্তি
উত্তরপ্রদেশের লোকসভা সদস্য
২০শ শতাব্দীর ভারতীয় নারী রাজনীতিবিদ
লোকসভার নারী সদস্য
বদায়ূঁ জেলার ব্যক্তি